VLADA REPUBLIKE HRVATSKE
Zagreb, 30. ožujka 2023.

__________________________________________________________________________
Predlagatelj:	Ministarstvo pravosuđa i uprave	
_________________________________________________________________________
Predmet:	Prijedlog odluke o izmjeni Odluke o zabrani novog zapošljavanja državnih službenika i namještenika u tijelima državne uprave te uredima i drugim stručnim službama Vlade Republike Hrvatske	
_________________________________________________________________________

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr
PRIJEDLOG

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj ________ 2023. donijela

O D L U K U 

o izmjeni odluke o zabrani novog zapošljavanja državnih službenika i namještenika u tijelima državne uprave te uredima i drugim stručnim službama Vlade Republike Hrvatske

I.
U Odluci o zabrani novog zapošljavanja državnih službenika i namještenika u tijelima državne uprave te uredima i drugim stručnim službama Vlade Republike Hrvatske („Narodne novine“, broj 35/22.) točka V. mijenja se i glasi:

„Tijela državne uprave mogu tijekom kalendarske godine zaposliti sljedeći broj vježbenika:
-  ako imaju do 100 zaposlenih državnih službenika i namještenika – 4 vježbenika
-  ako imaju od 101 do 400 zaposlenih službenika i namještenika – 8 vježbenika
-  ako imaju od 401 do 700 zaposlenih službenika i namještenika – 12 vježbenika
-  ako imaju od 701 do 1.000 zaposlenih službenika i namještenika – 16 vježbenika
-  ako imaju preko 1.000 zaposlenih službenika i namještenika – 20 vježbenika, a na 
   svakih  daljnjih 1.000 državnih službenika i namještenika taj se broj povećava 
   za 10 vježbenika.“.

II.
Ova Odluka stupa na snagu osmoga dana od dana objave u „Narodnim novinama“.

KLASA: 
URBROJ: 

Zagreb,

								      PREDSJEDNIK

   mr. sc. Andrej Plenković

O B R A Z LO Ž E N J E 

Ministarstvo pravosuđa i uprave predlaže Vladi Odluku o izmjeni Odluke o zabrani novog zapošljavanja državnih službenika i namještenika u tijelima državne uprave te uredima i stručnim službama Vlade Republike Hrvatske (u daljnjem tekstu: Odluka o izmjeni Odluke).

Odlukom o izmjeni Odluke propisuju se mogućnost zapošljavanja većeg broja vježbenika u tijelima državne uprave, iz razloga kako bi se omogućilo većem broju nezaposlenih osoba stjecanje radnog iskustva u svojstvu vježbenika te ostanak u državnoj službi. Dosadašnja je praksa pokazala da su osobama bez radnog iskustva i dalje znatno smanjene mogućnosti zaposlenja. Isto tako, uočen je sve manji odaziv kandidata na javne natječaje pa tako i smanjen broj kandidata koji u konačnici budu primljeni u državnu službu na neodređeno vrijeme. 

Propisivanjem mogućnosti prijma većeg broja vježbenika omogućuje se zapošljavanje u državnoj službi i stjecanje radnog iskustva na odgovarajućim poslovima te ostanak u službi, na istim ili sličnim poslovima i radnim zadacima.

Donošenjem Odluke o izmjeni Odluke omogućilo bi se zapošljavanje većeg broja osoba bez radnog iskustva (u svojstvu vježbenika) u tijelima državne uprave i u drugim državnim tijelima, osobito u onim državnim tijelima sa većim brojem sistematiziranih izvršitelja koje ujedno imaju i potrebu za većim brojem vježbenika.